31973R1793
L 181/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1793/73 НА КОМИСИЯТА
от 2 юли 1973 година
за изменение на Регламент (ЕИО) № 315/68 и на Регламент (ЕИО) № 537/70 относно размера на някои сортове лалета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 4 от него,
като взе предвид Регламент (ЕИО) № 315/68 на Съвета от 12 март 1968 г. относно определяне на стандарти за качество за клубено-луковици, луковици и клубени на цъфтящи растения (2), последно изменен с Регламент (ЕИО) № 538/70 (3), и по-специално член 2, параграф 2 от него,
като има предвид, че опитът показа, че при съществуващите производствени технологии лалета с добро качество могат да се получат от луковици с размер по-малък от „сито 11“, предвиден с общите стандарти за качество; като има предвид, че поради това тези стандарти трябва да бъдат адаптирани;
като има предвид, че горепосоченото адаптиране прави излишни някои разпоредби на Регламент (ЕИО) № 537/70 на Комисията (4), с който се разрешава на държавите-членки да вземат мерки за дерогация от някои изисквания на стандарта за качество, приложим за износ за трети страни на клубено-луковици, луковици и клубени на цветя;
като има предвид, че Управителният комитет за живи дървета и други растения, луковици, корени и подобни, не е представил своето становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
В таблицата на раздел III на приложението към Регламент (ЕИО) № 315/68 текстът, отнасящ се за „Tulipa“ до и включително „лалета, ботанически“ се заменя с текста на приложението към настоящия регламент.
Член 2
Регламент (ЕИО) № 537/70 се изменя, както следва:
1.
В член 1, параграф 1 думите „Tulipa, Tulipa „Cordell Hull“, Tulipa „American Flag“, Tulipa „Montgomery““ се заличават.
2.
В приложението редовете, свързани с „Tulipa, Tulipa „Cordell Hull“, Tulipa „American Flag“, Tulipa „Montgomery““ се заличават.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 юли 1973 година.